સાબરકાંઠામાં જમીન માફિયાઓની દાદાગીરી અને ભ્રષ્ટાચારના કારણે અનેક ગરીબોની જમીન હડપ થઈ રહી છે, જેના ઉપર અંકુશ લાવવા તેમજ અગાઉ જેમની પોતાની કે વડીલોપાર્જિત જમીનને લેન્ડ માફિયાઓએ પચાવી પાડી હોય તે કેસોની તપાસ કરીને માફિયાઓ સામે કાર્યવાહી કરવા અને મુળ જમીન માલિકને ન્યાય અપાવવા સીટ (સ્પેશ્યલ ઈન્વેસ્ટીગેશન ટીમ)ની સરકાર દ્વારા રચના કરવામાં આવી હતી, પરંતુ જયારે ‘વાડ જ ચીભડાં ગળવા માંડે’ એ રીતે વર્ષ ર૦૧૪ દરમ્યાન ફરજ બજાવતા સીટના અધિકારીઓ કલેકટર, ડીડીઓ, ડીએસપી અને અધિક કલેકટર તલોદ તાલુકાના એક ખેડૂતની વડીલોપાર્જિત જમીનને હડપ કરનારાઓ સામે કાર્યવાહી કરવાની બદલે ઉલ્ટાનું માફિયાઓને મદદરૂપ થવાનું ષડયંત્ર કર્યુ હોવાની ફરીયાદના આધારે ગૃહ વિભાગે હાલના કલેકટરને સુચના આપીને ચારેય સામે તપાસ કરવાનો તેમજ જો તેઓ કસુરવાર સાબિત થાય તો તમામ સામે કાર્યવાહી કરવાનો આદેશ કરતાં બહુમાળી ભવનમાં હલચલ મચી ગઈ છે.